  Туспуктэм: Татьяна Пунгина Анжелика Тихонова корреспондент Ижкарын техника ласянь эскерон-чаклан понна Шор карлудысь фонтанъёсты кысылозы. 8-тӥ но 22-тӥ гудырикошконэ – Операя но балетъя кун театр вадесысь тылъёсын но крезьгурен шудӥсь фонтанэз, 15-тӥ гудырикошконэ – «Металлург» культура юрт но «Россия» кинотеатр вискысь котырес фонтанэз. Со сярысь Ижкар администрацилэн пресс-службаез ивортӥз. Ӧнерчиос музъем улын интыяськись чашаосысь вузэ лэзёзы, налётсэ миськозы, черъёслэсь чылкытатозы, фильтръёссэ жуг-жаглэсь но луолэсь утялтозы. Ижкар администрацилэн пресс-службаез пусъе, фонтанъёсысь вуэз ялан вошъяло. Пӧсь куазь дыръя ӧнерчиос соосты кык арнялы огпол быдэсак эскеро-чаклало.  Со сяна, калыклы тодаз вайыто, котырес фонтан пыласькыны чакламын ӧвӧл. Тегъёс: Ижкар Мерлык Удмуртия Шорплощадь  